
Nr. 362, datë 26.4.2017

PËR MIRATIMIN E KONTRATËS NR. 5758 PROT., DATË 25.4.2017, NDËRMJET MINISTRISË SË FINANCAVE DHE BASHKIMIT TË SHOQËRIVE “ADMIRAL SPORTWETTEN”, GMBH, “ATSI”, SPOLKA AKCYJNA, “MC NETWORKING”, SH.P.K.,“PËR NDËRTIMIN DHE MIRËMBAJTJEN E SISTEMIT QENDROR TË MONITORIMIT ON-LINE (SQMO) PËR INDUSTRINË E LOJËRAVE TË FATIT NË REPUBLIKËN E SHQIPËRISË”

Në mbështetje të nenit 100 të Kushtetutës, të pikës 12, të nenit 70, të ligjit nr. 155, datë 21.12.2015, “Për lojërat e fatit në Republikën e Shqipërisë”, të ndryshuar, dhe në vijim të vendimit nr. 647, datë 14.9.2016, të Këshillit të Ministrave, “Për përcaktimin e mënyrës dhe të kritereve të përzgjedhjes së operatorit që do të ndërtojë Sistemin Qendror të Monitorimit On-line (SQMO) si dhe autoritetin përgjegjës për zhvillimin e procedurave të përzgjedhjes”, me propozimin e ministrit të Financave, Këshilli i Ministrave

VENDOSI:

1. Miratimin e kontratës nr. 5758 prot., datë 25.4.2017, ndërmjet Ministrisë së Financave dhe bashkimit të shoqërive “Admiral Sportwetten”, GmbH, “ATSI”, Spolka Akcyjna, “MC Networking”, sh.p.k., “Për ndërtimin dhe mirëmbajtjen e Sistemit Qendror të Monitorimit On-line (SQMO) për industrinë e lojërave të fatit në Republikën e Shqipërisë”.
2. Ngarkohen Ministria e Financave dhe Autoriteti i Mbikëqyrjes së Lojërave të Fatit për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

				ZËVENDËSKRYEMINISTRI
Niko Peleshi

